Liūdynės tiltas

Liūdynės tiltas, taip pat Tautkūnų tiltas – automobilių transporto tiltas per Nevėžį, stovintis Panevėžio rajone, Velžio seniūnijoje, tarp Liūdynės ir Tautkūnų kaimų, 0,6 km į pietvakarius nuo kelio  (Senojo Vilniaus kelio). Tiltas per upę nutiestas apie 100 m žemiau buvusio vandens malūno (išlikę užtvankos griuvėsiai), palyginti atokiame vietinio susisiekimo kelyje, vedančiame iš Liūdynės į Keravą.

Liūdynės tiltas yra ribotos keliamosios galios (3,5 t) ir pralaidumo statinys. Jo prieigose pastatyti atitinkami įspėjamieji kelio ženklai. 2020 m. nepaisydamas įspėjimų ant tilto užvažiavo ir įlūžo pilnai krautas miškavežis.Panevėžio rajone neatlaikęs miškavežio svorio lūžo tiltas per Nevėžį 15min.lt 2020-04-06Neeilinė avarija: papasakojo, kaip Panevėžio rajone vilkikas įlūžo važiuodamas per tiltą tv3.lt 2020-04-07 Po šios avarijos suremontavus tiltą, papildomai pastatyti kelio kraštus ribojantys betoniniai atitvarai, ant tilto įrengti automobilių gabaritus ribojantys vartai (iki 2,8 m aukščio, 2,5 m pločio).Liūdynės tiltas Google Street View 2025-03

Dabartinis vienos eismo juostos tiltas įrengtas ant platesnių, masyvių monolitinio betono atramų. Statinys trijų angų, sijinės konstrukcijos, sumontuotas iš plieninių sijų (geležinkelio bėgių). Ant perdangos įrengtas išilginių medinių lentų paklotas. Kraštus riboja metaliniai turėklai. Tilto bendras ilgis apie 28 m.Liūdynės tiltas maps.lt

 Istorija 

XX a. pradžioje apie 100 m aukščiau esamo tilto vietos, pusiaukelėje iki santakos su Alanta veikė Tautkūnų vandens malūnas, kurį valdė dvarininkas  A. Jaloveckis. Netoli nuo Nevėžio stovėjo du dvarai: Liūdynės dešiniajame krante ir Keravos - kairiajame. Upės vaga šiame ruože buvo 5-10 m pločio, 3-5 m aukščio krantais, su ryškia srove. Tarpukaryje ties šiuo kaimu ūkininkai vasaromis statė laikinąjį, silpnos konstrukcijos medinį tiltą.Steponas Kolupaila. Nevėžis. 32. Nevėžio tiltai upese.lt Steponas Kolupaila. Nevėžis. 22. Tarp Raguvos ir Panevėžio upese.lt 

Sovietmečiu Liūdynės pusėje buvusioje dvarvietėje kūrėsi mašinų ir traktorių stotis, žemės ūkio ir gamybinės įmonės, priešingame krante buvo tuščių laukų kurtis gyventojų daržams ir sodams. 

 Šaltiniai  

 Nuorodos 

 Sąrašas:Tiltai per Nevėžį



Kategorija:Tiltai per Nevėžį
Kategorija:Panevėžio rajono tiltai
Kategorija:Lietuvos sijiniai tiltai